Tîm pêl-droed cenedlaethol Syria

Mae tîm pêl-droed cenedlaethol Syria (Arabeg: منتخب سوريا لكرة القدم) yn cynrychioli Syria mewn pêl-droed ac yn cael ei reoli gan Ffederasiwn Pêl-droed Syria Arabaidd, y corff llywodraethu ar gyfer pêl-droed yn Syria. Nid yw Syria erioed wedi cymhwyso ar gyfer rowndiau terfynol Cwpan Pêl-droed y Byd ond fe gyrhaeddon nhw'r bedwaredd rownd gymwysterau yn 2018. Ar hyn o bryd mae'r tîm wedi'i wahardd gan FIFA rhag chwarae gartref, gan nad ydyn nhw wedi cynnal gêm ers mis Rhagfyr 2010.

Hanes
Ffurfiwyd Ffederasiwn Pêl-droed Syria (اتحاد سوريا لكرة القدم) yn 1936 sef, 7 mlynedd cyn annibyniaeth oddi ar Ffrainc (y rheolwr drefedigaethol yn sgîl Cynhadledd San Remo) yn 1943 . Mae wedi bod yn gysylltiedig â FIFA er 1937 ac yn aelod llawn o'r AFC (Conffederasiwn Pêl-droed Asia) ers 1969.

Cymerodd Syria ran yng ngemau rhagbrofol Cwpan Pêl-droed y Byd 1950 a 1958, un o'r timau cyntaf yn y rhanbarth i wneud hynny. Rhwng 1958 a 1961, cyfunodd y tîm â'r Tîm pêl-droed cenedlaethol Yr Aifft i ffurfio tîm pêl-droed cenedlaethol y Weriniaeth Arabaidd Unedig, er bod FIFA yn priodoli cofnodion y tîm i'r Aifft yn unig. Yng ngemau rhagbrofol Cwpan pêl-droed y Byd 1966 roeddent yn un o ddau dîm o'r parth Asiaidd (y llall yn Israel) i gael eu dyrannu i'r parth cymhwyso Ewropeaidd ac fe'u gosodwyd yn wreiddiol gyda Sbaen a Gweriniaeth Iwerddon. Fodd bynnag, fe wnaethant ymuno â boicot Asiaidd ac Affrica gemau rhagbrofol 1966, oherwydd penderfyniad FIFA i ddyrannu un lle yn unig rhwng Asia ac Affrica.

Nid yw Syria erioed wedi cymhwyso ar gyfer Cwpan y Byd. Y pellaf y buont mewn cymhwyster oedd yng ngemau rhagbrofol 1986 pan gyrhaeddon nhw'r rownd ragbrofol olaf yn unig i golli i Irac. Fe'u gwaharddwyd o Gwpan y Byd 2014 oherwydd y defnydd o chwaraewr anghymwys.

Ym mis Rhagfyr 2012, curodd Syria Irac yn rownd derfynol Cwpan Gorllewin Asia i gasglu ei thlws mawr cyntaf. Fodd bynnag, mae Syria wedi cystadlu mewn chwe Chwpan Asiaidd, yr olaf yw 2019, ond cawsant eu dileu ar y cam grŵp ar bob achlysur.

Cwpan Asia 2019, Syria v Palestina
Byth ers i Rhyfel Cartref Syria ddechrau yn y wlad, mae Syria wedi cael eu gwahardd rhag chwarae gemau cartref yn eu gwlad eu hunain ac mewn gwirionedd roeddent un diwrnod i ffwrdd o gael eu taflu allan o Gwpan y Byd 2018 yn unig er mwyn i Malaysia droi i mewn ar y funud olaf a chynnig i gynnal holl gemau cartref Syria. Cafodd Syria welliant mawr mewn ffortiwn wrth iddynt gyrraedd cymhwyster Cwpan y Byd FIFA 2018 - Pedwaredd Rownd AFC ond cawsant eu dileu gan Awstralia 3–2 ar agregau.

Cwpan y Byd FIFA
Cwpan y Byd Pêl-droed recordRowndiau cymhwyso Cwpan y Byd Pêl-droed recordBlwyddynRownd* 1930Heb gystadluHeb gystadlu 1934 1938 1950Ymwrthod100107 1954Heb gystadluHeb gystadlu 1958Heb gymwyso201112 1962YmwrthodYmwrthod 1966 1970Heb gystadluHeb gystadlu 1974Heb gymwyso631266 1978Ymwrthod410326 1982Heb gymwyso400427 1986843184 1990421175 19946330144 19985212275  20026411406 2006622277 2010106222310 2014Diarddelwyd200206 2018Heb gymwyso209563622 2022I'w gadarnhau10712239   2026I'w gadarnhauI'w gadarnhauCyfanswm0/23––––––94432130197106

Dolenni
 Tîm cenedlaethol Syria  ar FIFA.com
 Gwefan Swyddogol Ffederasiwn Pêl-droed Syria Arabaidd 

Cyfeiriadau

Categori:Syria
Syria
Categori:Pêl-droed yn Asia